OSNOVNA ŠKOLA HRELJIN

KLASA: 112-01/20-01/19

URBROJ: 2170-55-01-20-04

Hreljin, 19.10.2020.

 Na temelju članka 12. Pravilnika o načinu i postupku zapošljavanja u Osnovnoj školi Hreljin, a vezano uz raspisani natječaj za učitelja/icu INFORMATIKE od 01.10.2020. godine za zasnivanje radnog odnosa na radnom mjestu učitelja/ice INFORMATIKE na neodređeno nepuno radno vrijeme - 7 sati tjedno, Povjerenstvo za vrednovanje kandidata objavljuje

 **UPUTE ZA PRIPREMU KANDIDATA**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Osnovnoj školi Hreljin, obavit će se provjera znanja i sposobnosti kandidata.

Provjera se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom.

Ako kandidat ne pristupi testiranju, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata/kinje.

Kandidati koji nisu podnijeli pravovremenu i urednu prijavu ili ne ispunjavaju formalne uvjete iz javnog natječaja ne smatraju se kandidatima/kinjama prijavljenim na javni natječaj te su o tome primili pisanu obavijest elektroničkom poštom na adresu koju su naznačili u prijavi na javni natječaj.

Nakon utvrđivanja identiteta, Povjerenstvo će kandidatima podijeliti testove.

Po zaprimanju testa kandidat je dužan upisati tiskanim slovima ime i prezime na za to označenom mjestu.

Test se piše isključivo kemijskom olovkom u trajanju od 60 minuta.

Test sadrži 10 pitanja.

 Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati sa s ostalim kandidatima/kinjama.

Ukoliko kandidat postupi suprotno pravilima testiranja biti će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat za svakog kandidata koji je pristupio testiranju.

Bodovanje se provodi na način da potpuni odgovor nosi 1 bod, a djelomično točan odgovor nosi 0,5 bodova.

Svi kandidati koji ostvare rezultat koji ulazi u skupinu jednog od tri najbolja rezultata imaju pravo pristupiti usmenom dijelu ispitivanja.

Nakon objavljenih rezultata pisanog testiranja Povjerenstvo obavlja intervju s kandidatima.

Za vrijeme intervjua Povjerenstvo utvrđuje :

* interese i profesionalne ciljeve,
* motivaciju kandidata za rad u nastavi i
* komunikacijske vještine.

Po završetku intervjua Povjerenstvo kandidata ocjenjuje s brojčanom ocjenom od 1 do 5, pri čemu je ocjena 5 maksimalna ocjena. Aritmetička sredina ocjena svih članova Povjerenstva za svakog kandidata zbraja se s brojem bodova pisanog ispitivanja i čini ukupni broj bodova za svakog pojedinog kandidata.

Povjerenstvo po završetku provedene pisane provjere i intervjua utvrđuje konačnu rang listu kandidata temeljenu na ukupnom broju ostvarenih bodova, te je dostavlja ravnatelju Škole.

Tri kandidata koji su ostvarili najveći ukupni broj bodova i koji su iskazani kao najbolji kandidati na rang listi provedenog postupka vrednovanja od strane Povjerenstva pozivaju se na intervju s ravnateljem Škole koji s kandidatima utvrđuje znanja, sposobnosti, interese, te motivaciju za rad.

Ravnatelj Škole će predložiti Školskom odboru kandidata za kojeg će zatražiti suglasnost Školskog odbora za zasnivanje radnog odnosa.

POVJERENSTVO ZA VREDNOVANJE KANDIDATA